อยากทราบว่ามีตุุ่มแดงขึ้นตามแขนและขาเป็นตุ่มคล้ายยุงกัดไม่คันเป็นมา2รอบแล้วค่ะรอบแรกเป็นอาทิตย์เดียวแล้วก็หายไปและรอบ2เป็นมา2-3วันแล้วค่ะอย่างนี้เกิดจากอะไรได้บ้างค่ะ
สวัสดีค่ะ ตุ่มแดงขึ้นตามแขนขา ไม่คัน ดังกล่าวมานั้น อาจจะเกิดจาก ตุ่มจากผื่นภูมิแพ้ผิวหนัง ผื่นภูมิแพ้จากการแพ้สารที่มาสัมผัส เช่นโลหะ น้ำหอมหรือสารกันเสียในผลิตภัณฑ์ที่ใช้ตามร่างกาย ตุ่มจากการถูกแมลงกัด ตุ่มลมพิษซึ่งมักจะคันมาก อาจเกิดจากการแพ้อาหารหรือยาบางชนิด ผื่นจากการแพ้ยา ผื่นจากการติดเชื้อไวรัสในร่างกาย โดยมักจะมีไข้ร่วมด้วย เป็นต้นซึ่งการให้ได้การวินิจฉัยที่แน่ชัด จะต้องทำการตรวจร่างกายจริงร่วมด้วย และถ้าตุ่มมีหนองหรือขุย ก็อาจจะต้องขูดไปตรวจเพิ่มเติมเบื้องต้นใช้น้ำเปล่าสะอาดล้างภายนอก ไม่ไปแกะเกาหรือถูบริเวณที่เป็นแรงๆ รับประทานยาแก้แพ้แก้คันได้เบื้องต้น